..............(sz.) napirend

 Előterjesztve:

Gazdasági és Tulajdonosi Bizottsághoz

**E L Ő T E R J E S Z T É S**

**A Képviselő-testület 2017. december 19-i rendes ülésére**

**Tárgy:**  Javaslat az Önkormányzat vagyonáról és a vagyontárgyak feletti tulajdonosi jog gyakorlásáról, továbbá az önkormányzat tulajdonában lévő lakások és helyiségek elidegenítésének szabályairól, bérbeadásának feltételeiről szóló 34/2004.(X.13.) önkormányzati rendelet módosítására

**Készítette:** …………………………………..

dr. Láng Orsolya

Vagyonhasznosítási és Ingatlan-nyilvántartási Osztály osztályvezetője

**Egyeztetve:** …................................................

Dankó Virág

 alpolgármester

**Látta:** ...........................................................

dr. Szalai Tibor

jegyző

 …………………………………

 dr. Murai Renáta

 jegyzői igazgató

 …………………………………

 Fermin Antonio Pineda

 gazdasági igazgató

Napirend tárgyalása zárt ülést nem igényel!

**Tisztelt Képviselő-testület!**

A Budapest Főváros II. Kerületi Önkormányzat Képviselő-testületének 34/2004.(X.13.) önkormányzati rendelete (továbbiakban: **R.**) tartalmazza az Önkormányzat vagyonára, a tulajdonosi jogok gyakorlására, továbbá az Önkormányzat tulajdonában lévő lakások és nem lakás céljára szolgáló helyiségek elidegenítésére, bérbeadására vonatkozó részletes szabályokat.

Az R. 2. melléklete tartalmazza az Önkormányzat kizárólagos tulajdonában álló forgalomképtelen, R. 3. melléklete az Önkormányzat korlátozottan forgalomképes ingatlanait.

Az elmúlt időszakban telekalakítás, telekhatár-rendezés, KVSZ szerinti kötelező szabályozás és egyéb változások miatt megszűntek közterületi ingatlanok, illetve újak kerültek kialakításra, ezért szükséges az R. 2. mellékletének – Forgalomképtelen ingatlanok köre – módosítása az alábbiak szerint:

Az R. 2. melléklete az alábbi közterületi ingatlanokkal egészül ki, mely ingatlanok a nemzeti vagyonról szóló 2011. évi CXCVI. törvény 5. § (3) bekezdésének a) pontja alapján a helyi önkormányzat kizárólagos tulajdonát képező nemzeti vagyonba tartoznak:

* Budapest II. kerület, belterületi, (12859/5) helyrajzi számon nyilvántartott („címképzés alatt”), „kivett út” megnevezésű ingatlan,
* Budapest II. kerület, belterületi, (12859/6) helyrajzi számon nyilvántartott („címképzés alatt”), „kivett út” megnevezésű ingatlan,
* Budapest II. kerület, belterületi, (15154/5) helyrajzi számon nyilvántartott, „kivett közterület” megnevezésű ingatlan.

Az R. 2. mellékletéből telekalakítás és egyéb okok miatt megszüntetett, illetve eladott alábbi ingatlanok törlése indokolt:

* Budapest II. kerület, belterületi, 11715/26 helyrajzi számon nyilvántartott, „kivett beépítetlen terület” megnevezésű ingatlan,
* Budapest II. kerület, belterületi, (55619/11) helyrajzi számon szereplő, „közterület” megnevezésű ingatlan,
* Budapest II. kerület, külterületi, (011341/27) helyrajzi számon szereplő, „út” megnevezésű ingatlan,
* Budapest II. kerület, külterületi, (011341/28) helyrajzi számon szereplő, „út” megnevezésű ingatlan.

Az R. 2. mellékletében szereplő, alábbiakban megjelölt nem lakás céljára szolgáló helyiségek a KMOP-2007-5.2.2/B/2F-2f „Budapest Integrált Városfejlesztési Program – Budapest kerületi központok fejlesztése” tárgyú „Budapest II. kerület Bel-Buda kerületrészének funkcióbővítő rehabilitációja” című támogatás keretében, annak részét képezve a 2010. évben felújításra kerültek azzal, hogy a Támogatási szerződés Általános Szerződési Feltételeinek 12.3. pontja szerint az ingatlanok a projekt fenntartási jelentés elfogadásáig csak a támogató egyedi engedélye és az 1083/2006/EK rendelet 57. cikkében meghatározott feltételek sérelme nélkül terhelhetők meg vagy idegeníthetők el. A Magyar Államkincstár 2017. augusztus 16. napján kelt értesítése alapján a Záró Projekt Fenntartási Jelentés elfogadásra került, melyre tekintettel indokolt az alábbiakban felsorolt ingatlanok forgalomképtelen ingatlanvagyoni körből történő törlése:

* Budapest II. kerület, belterület 12870/9/A/2 hrsz-ú, Budapest II. kerület, Keleti Károly u. 15. as/2. szám alatti,
* Budapest II. kerület, belterület 12870/9/A/4 hrsz-ú, Budapest II. kerület, Keleti Károly u. 15. fsz/4. szám alatti,
* Budapest II. kerület, belterület 12870/9/A/5 hrsz-ú, Budapest II. kerület, Keleti Károly u. 15. fsz/5. szám alatti,
* Budapest II. kerület, belterület 13155/0/A/2 hrsz-ú, Budapest II. kerület, Lövőház u. 26. szám alatti,
* Budapest II. kerület, belterület 13164/0/A/55 hrsz-ú, természetben 1024 Budapest, Lövőház u. 24. földszint alatt található, valamint
* Budapest II. kerület, belterület 13295/11/A/110 hrsz-ú, természetben 1024 Budapest, Keleti Károly u. 9. földszint 4. szám alatt található ingatlanok.

Az R. 3. mellékletében – Korlátozottan forgalomképes ingatlanok köre – szereplő alábbi ingatlan helyrajzi száma telekalakítás folytán megváltozott, ezért a megszűnt helyrajzi szám törlésre kerül:

* A Budapest II. kerület, belterületi, 12859/3 hrsz-ú, természetben Budapest II. kerület, Bimbó út 34-36. szám található ingatlan,

helyette felvételre kerül:

* A Budapest II. kerület, belterületi, 12859/4 helyrajzi számon nyilvántartott („címképzés alatt”), „kivett gimnázium” megnevezésű ingatlan

A rendelet-módosítás 1. és 2. mellékletei a nagy terjedelmükre tekintettel papír alapon nem kerültek sokszorosításra, azok az ülésen megtekinthetőek.

A rendelet-módosítás tárgyában Magyarország Alaptörvénye 32. cikk (1) bekezdés a) pontjában és Magyarország helyi önkormányzatairól szóló 2011. évi CLXXXIX. törvény 42. § 1. pontjában foglalt felhatalmazás alapján a Képviselő-testület jogosult dönteni.

A Gazdasági és Tulajdonosi Bizottság az előterjesztést megtárgyalja, javaslata a képviselő-testületi ülésen szóban kerül ismertetésre.

Kérem a Tisztelt Képviselő-testületet az előterjesztés megtárgyalására, és az alábbi rendelet-módosítási javaslat elfogadására.

*A rendelet elfogadásához minősített többségű szavazati arány szükséges.*

Budapest, 2017. december 5.

 **Dr. Láng Zsolt**

Polgármester

[A rendelet módosítás 1. melléklete](2%20%20mell%C3%A9klet%20m%C3%B3dos%C3%ADt%C3%A1s%202017.%20december.pdf)

[A rendelet módosítás 2. melléklete](3%20%20mell%C3%A9klet%20m%C3%B3dos%C3%ADt%C3%A1s%202017.%20december.pdf)

**Budapest Főváros II. Kerületi Önkormányzat Képviselő-testületének …./2017.(……) önkormányzati rendelete az Önkormányzat vagyonáról és a vagyontárgyak feletti tulajdonosi jog gyakorlásáról, továbbá az önkormányzat tulajdonában lévő lakások és helyiségek elidegenítésének szabályairól, bérbeadásának feltételeiről szóló**

**34/2004.(X.13.) önkormányzati rendeletének módosításáról**

|  |  |
| --- | --- |
| **Jelenlegi szövegezés** | **Javasolt módosítás** |
|  | Budapest Főváros II. Kerületi Önkormányzat Képviselő-testülete a lakások és helyiségek bérletére, valamint az elidegenítésükre vonatkozó egyes szabályokról szóló 1993. évi LXXVIII. törvény 3. §-ában, 36. § (2) bekezdésében, és 42. § (2) bekezdésében, és a nemzeti vagyonról szóló 2011. évi CXCVI. törvény 18. §-ában kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 23. § (5) bekezdés 14. pontjában meghatározott feladatkörében eljárva a következőket rendeli el.**1. §**1. Az Önkormányzat vagyonáról és a vagyontárgyak feletti tulajdonosi jog gyakorlásáról, továbbá az önkormányzat tulajdonában lévő lakások és helyiségek elidegenítésének szabályairól, bérbeadásának feltételeiről szóló 34/2004.(X.13.) önkormányzati rendelet (a továbbiakban: **R.**) 2. melléklete helyébe a jelen rendelet 1. melléklete lép.
2. Az R. 3. melléklete helyébe a jelen rendelet 2. melléklete lép.
 |
|  | **2. §**E rendelet 2018. január 1. napján lép hatályba és az azt követő napon törvény erejénél fogva hatályát veszti. |

**Budapest Főváros II. Kerületi Önkormányzat Képviselő-testületének …./2017.(……) önkormányzati rendelete az Önkormányzat vagyonáról és a vagyontárgyak feletti tulajdonosi jog gyakorlásáról, továbbá az önkormányzat tulajdonában lévő lakások és helyiségek elidegenítésének szabályairól, bérbeadásának feltételeiről szóló**

**34/2004.(X.13.) önkormányzati rendeletének módosításáról**

Budapest Főváros II. Kerületi Önkormányzat Képviselő-testülete a lakások és helyiségek bérletére, valamint az elidegenítésükre vonatkozó egyes szabályokról szóló 1993. évi LXXVIII. törvény 3. §-ában, 36. § (2) bekezdésében, és 42. § (2) bekezdésében, és a nemzeti vagyonról szóló 2011. évi CXCVI. törvény 18. §-ában kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 23. § (5) bekezdés 14. pontjában meghatározott feladatkörében eljárva a következőket rendeli el.

**1. §**

1. Az Önkormányzat vagyonáról és a vagyontárgyak feletti tulajdonosi jog gyakorlásáról, továbbá az önkormányzat tulajdonában lévő lakások és helyiségek elidegenítésének szabályairól, bérbeadásának feltételeiről szóló 34/2004.(X.13.) önkormányzati rendelet (a továbbiakban: **R.**) 2. melléklete helyébe a jelen rendelet 1. melléklete lép.
2. Az R. 3. melléklete helyébe a jelen rendelet 2. melléklete lép.

**2. §**

E rendelet 2018. január 1. napján lép hatályba és az azt követő napon törvény erejénél fogva hatályát veszti.

|  |  |
| --- | --- |
| **Dr. Láng Zsolt** | **dr. Szalai Tibor** |
| polgármester | jegyző |

**ÁLTALÁNOS INDOKOLÁS**

Az Önkormányzat vagyonáról és a vagyontárgyak feletti tulajdonosi jog gyakorlásáról, továbbá az önkormányzat tulajdonában lévő lakások és helyiségek elidegenítésének szabályairól, bérbeadásának feltételeiről szóló 34/2004.(X.13.) önkormányzati rendelet (továbbiakban: **R.**) módosítása, illetve pontosítása vált szükségessé a KVSZ szerint végrehajtott kötelező szabályozás miatti telekalakítások, telek-határrendezések, továbbá a kötelező önkormányzati feladatok ellátását szolgáló ingatlankör változása miatt.

**RÉSZLETES INDOKOLÁS**

**1. §-hoz:**

Az R. 2. melléklete az Önkormányzat kizárólagos tulajdonában álló forgalomképtelen ingatlanokat tartalmazza.

Az elmúlt időszakban kötelező szabályozás miatti telekalakítás, telekhatár-rendezés folytán új közterületi ingatlanok kerültek kialakításra, melyre tekintettel az Önkormányzat kizárólagos tulajdonában álló, az R. 2. mellékletében felsorolt forgalomképtelen ingatlanok köre a Budapest II. kerület, belterületi, (12859/5) helyrajzi számú, a Budapest II. kerület, belterületi, (12859/6) helyrajzi számú, valamint a Budapest II. kerület, belterületi, (15154/5) helyrajzi számú közterületi ingatlanokkal egészül ki.

Az R. 2. mellékletéből kikerülnek a Budapest II. kerület, külterületi, (011341/27) helyrajzi számú, Budapest II. kerület, külterületi, (011341/28) helyrajzi számú, Budapest II. kerület, belterületi, 11715/26 helyrajzi számú, Budapest II. kerület, belterületi, (55619/11) helyrajzi számú ingatlanok, melyek telekalakítás és egyéb változások folytán megszűntek.

Az R. 2. mellékletében szereplő Budapest II. kerület, belterület 12870/9/A/2 hrsz-ú, Budapest II. kerület, Keleti Károly u. 15. as/2. szám alatti, Budapest II. kerület, belterület 12870/9/A/4 hrsz-ú, Budapest II. kerület, Keleti Károly u. 15. fsz/4. szám alatti, Budapest II. kerület, belterület 12870/9/A/5 hrsz-ú, Budapest II. kerület, Keleti Károly u. 15. fsz/5. szám alatti, Budapest II. kerület, belterület 13155/0/A/2 hrsz-ú, Budapest II. kerület, Lövőház u. 26. szám alatti, Budapest II. kerület, belterület 13164/0/A/55 hrsz-ú, természetben 1024 Budapest, Lövőház u. 24. földszint alatt található, valamint Budapest II. kerület, belterület 13295/11/A/110 hrsz-ú, természetben 1024 Budapest, Keleti Károly u. 9. földszint 4. szám alatt található ingatlanok forgalomképtelen ingatlanvagyoni körből történő törlése indokolt tekintettel arra, hogy az ingatlanokat érintő KMOP-2007-5.2.2/B/2F-2f „Budapest Integrált Városfejlesztési Program – Budapest kerületi központok fejlesztése” tárgyú „Budapest II. kerület Bel-Buda kerületrészének funkcióbővítő rehabilitációja” című támogatási szerződéshez kapcsolódó, az ingatlanokat érintő elidegenítési és terhelési tilalom/korlát a Záró Projekt Fenntartási Jelentés elfogadásával megszűnt.

Az R. 3. mellékletbe felvételre kerül a Budapest II. kerület, belterületi, 12859/4 helyrajzi számú ingatlan, mely telekalakítással kialakításra került.

Az R. 3. mellékletből kikerül a Budapest II. kerület, belterületi, 12859/3 helyrajzi számú ingatlan, mely telekalakítás folytán megszűnt.

**2. §-hoz:**

A hatályba léptető rendelkezést tartalmazza.